คือมีเลือดออกจากช่องคลอดกระปริบกระปรอย มา 9 วันแล้วค่ะ ลองตรวจครรภ์แล้วผลเป็นลบค่ะ สรุปคือหนูเป็นอะไรคะแล้วอันตรายมั้ยคะ
สวัสดีค่ะ การมีเลือดออกจากช่องคลอดแบบกระปริดกระปรอยเกิน 7 วัน และไม่ใช่เลือดที่มาตรงรอบเดือนนั้น อาจจะมีสาเหตุมาจาก ผลข้างเคียงจากการใช้ยาคุมฉุกเฉินหรือยาคุมชนิดใดๆ เป็นภาวะแทรกซ้อนจากการตั้งครรภ์ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบโดยหากเป็นภาวะแทรกซ้อนจากการตั้งครรภ์เช่นแท้ง หรือท้องนอกมดลูกนั้น ควรตรวจการตั้งครรภ์ได้เป็นบวกร่วมด้วย หากให้ผลลบ แต่ยังกังวลใจเรื่องการตั้งครรภ์ ควรไปยืนยันผลที่รพ.อีกครั้ง พร้อมกับตรวจหาสาเหตุที่แน่ชัดของการมีเลือดออกผิดปกติต่อไป เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง